Subject: RE: ევროკავშირის რეზოლუციის პროექტს კოვიდ19-ზე რეაგირების საკითხებზე
From: Ketevan Goginashvili
To: Maia Nikoleishvili <[email-masked]>
Date: Wed, 22 Apr 2020 14:12:12 +0000

მაიკო მე შენიშვნები არ მაქვს... როგორც ყოველთვის ზოგადია და გრანდიოზული...

ქეთი

From: Maia Nikoleishvili
Sent: 22 April, 2020 12:53
To: Ekaterine Adamia; Ketevan Goginashvili; Nana Kavtaradze
Subject: ევროკავშირის რეზოლუციის პროექტს კოვიდ19-ზე რეაგირების საკითხებზე
Importance: High

მოგესალმებით,

გიგზავნით ევროკავშირის მიერ მოამზებულ რეზოლუციის პროექტს კოვიდ19-ზე რეაგირებასთან დაკავშირებით.

გთხოვთ, განიხილოთ და ხვალ, 23 აპრილის დღის ბოლომდე მოგვაწოდთ თქვენი შენიშვნები/დამატებები რეზოლუციის პროექტთან დაკავშირებით.

საუკეთესო სურვილებით,

მაიკო

From: Nino Kovziridze
Sent: Tuesday, April 21, 2020 2:18 PM
To: Maia Nikoleishvili ; Ketevan Goginashvili
Cc: Nino Shekriladze ; David Abesadze
Subject: ვირტუალური ბრიფინგი ჯანმრთელობის მსოფლიო 73-ე ასამბლეის ფორმატთან დაკავშირებით

მოგესალმებით,

გაცნობებთ, რომ მ.წ. 15 აპრილს გაიმართა ვირტუალური ბრიფინგი ჯანმრთელობის მსოფლიო 73-ე ასამბლეის, ჯანმრთელობის მსოფლიო ორგანიზაციის აღმასრულებელი საბჭოს 147-ე სესიის და პროგრამის, ბიუჯეტისა და ადმინისტრირების კომიტეტის 32-ე სესიის გამართვასთან დაკავშირებით.

ბრიფინგზე WHO-ს სამდივნომ წარმოადგინა კონცეფცია დაგეგმილი ღონისძიებების ფორმატის შესახებ:

ჯანმრთელობის მსოფლიო 73-ე ასამბლეა - გაიმართება ორ ნაწილად. პირველი ნაწილი (პლენარული სესია) გაიმართება ვირტუალურად მ.წ. 18 მაისს, ხოლო დარჩენილი ნაწილის/კომიტეტების სესიების გამართვა შეთანხმდება მოგვიანებით. ასამბლეის დღის წესრიგში აისახება მხოლოდ მნიშვნელოვანი თემატური საკითხები, როგორიცაა კოვიდ19-ის გლობალური პანდემია და აღმასრულებელი საბჭოს წევრების არჩევნები.

​

ასამბლეაზე დამტკიცდება დღის წესრიგი. გაკეთდება გენერალური დირექტორის მოხსენება კოვიდ19ზე რეაგირების კუთხით გაწეული ძალისხმევის შესახებ (მოხსენება წინასწარ განთავსდება ვებგვერდზე) და გაიმართება გენერალური დებატები, რომლის დროსაც წევრი ქვეყნების მიერ განცხადებები გაკეთდება წერილობით ან ვიდეო ჩანაწერებით. ასამბლეის ხანგრძლივობა იქნება სამი საათი. მიმდინარეობს მუშაობა ვირტუალური ასამბლეისთვის შესაბამისი  ტექნიკური პლატფორმის შესაქმნელად.

შექმნილი ვითარების გათვალისწინებით, ევროკავშირმა მოამზადა რეზოლუციის პროექტი კოვიდ19-ის შესახებ, რომელიც მხარეთა კონსესუსის შემთხვევაში, ასამბლეაზე გატანილი და მიღებული იქნება გამონაკლისის წესით, აღმასრულებელი საბჭოს გადაწყვეტილების გარეშე.

აღმასრულებელი საბჭოს 147-ე სესია - გაიმართება ასევე ორ ნაწილად. პირველი ნაწილი გაიმართება ვირტუალურად მ.წ. 22 მაისს. ხოლო მეორე ნაწილი მიებმება წლის მეორე ნახევარში გამართულ ასამბლეას.

პროგრამის, ბიუჯეტისა და ადმინისტრირების კომიტეტის 32-ე სესია - გადაიდება ასამბლეის მეორე ნაწილის გამართვამდე.

გარდა ამისა, გაცნობებთ, რომ ასამბლეის სესიისა, შვეიცარიის  ინიციატივით, იგეგმება ჯანდაცვის მინისტრების საგანგებო მინისტერიალის გამართვა კოვიდ19-ის პანდემიის თემაზე, რომელზეც მიღებულ იქნება დეკლარაცია კოვიდ19-ის შესახებ. ​შვეიცარიის მხარის ინფორმაციით, დეკლარაციაში ყურადღება გამახვილდება იმ მიმართულებებზე, როგორცაა: ინფორმაციის გაცვლისა და გლობალური თანამშრომლობის მნიშვნელობა;  კოორდინირებული საერთაშორისო დაფინანსების მნიშვნელობა; ვაქცინის შემუშავება და გლობალური დონეზე მისი თანაბარი განაწილება. დეკლარაციის ტექსტზე უახლოეს პერიოდში დაიწყება კონსულტაციები.

აქვე, გიგზავნით, ევროკავშირის მიერ ინიცირებული რეზოლუციის პროექტს კოვიდ19-ზე რეაგირების თაობაზე და გთხოვთ, პოზიციას რეზოლუციის მხარდაჭერასთან/თანასპონსორობასთან დაკავშირებით.

პატივისცემით, ​

Nino Kovziridze

Attaché

Department of International Organizations

Ministry of Foreign Affairs of Georgia

Office: (+995 32) 294 50 00 ext. 18-03

0118, Tbilisi, Georgia

4, Shio Chitadze Street